《送汪微之县丞赴官蒲圻》
明代·程敏政

几年场屋滞宾兴，一日铨曹次第升。画舫官河行处好，青山乡第望中凝。

花间莅政时参尹，松下哦诗不负丞。珍重旧家文献在，拟从湖北听佳称。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。